**TRIEDENIE PÔD**

Pôdy sa rozdeľujú z dvoch hľadísk:

* **podľa vzniku - pôdne typy,**
* **podľa mechanického zloženia – pôdne druhy.**

**PÔDNE TYPY**
Pôdotvorné činitele, na základe ktorých vznikajú pôdy , sa od miesta k miestu menia a s nimi sa menia aj vlastnosti pôdy. V podobných podmienkach vznikajú podobné pôdy, ktoré sa nazývajú pôdne typy. Výskyt pôdnych typov je na Slovensku podmienený najmä polohou v nadmorskej výške.
**Nivné pôdy**- vznikli na nivách riek, sú ovplyvňované podzemnou i záplavovou vodou.
**Lužné pôdy**- sú ďalej od koryta majú viac humusu, sú úrodné.
**Černozeme, hnedozeme** – nachádzajú sa na sprašových pahorkatinách.
Spolu s lužnými pôdami sú to naše najúrodnejšie pôdy
**Hnedé lesné pôdy**- pokrývajú prevažne svahy pohorí, najmä pod listnatými lesmi.
**Podzoly** - ležia na miestach s vyššou nadmorskou výškou a s vyšším množstvom zrážok, pod ihličnatými lesmi a kosodrevinou.

**PÔDNE DRUHY**
Rozlišujeme ich podľa zrnitostného zloženia pôdy na :
**Piesočnaté pôdy (ľahké)** - obsahujú veľa zŕn piesku, vznikli na naviatych pieskoch a riečnych náplavoch. Medzi zrnami piesku majú veľa vzduchu a ľahko vysychajú. Ľahko prepúšťajú vodu a sú málo úrodné. **Hlinité pôdy (stredne ťažké)** - obsahujú veľa prachových častíc. Vyvinuli sa na sprašiach. Vyskytujú sa na sopečných horninách. Sú to najlepšie poľnohospodárske pôdy. **Ílovité pôdy (ťažké)** - sa nachádzajú na ílovitých horninách, ktoré vznikli usadzovaním jemného bahna na dne morí a jazier. Vyskytujú sa v podhorských častiach nížin a v kotlinách. Za sucha tvrdnú a pukajú, nasiaknuté vodou sú mazľavé. Ťažko sa obrábajú a sú menej úrodné.
**Skeletnaté pôdy**- nachádzajú sa v horských oblastiach, obsahujú mnoho kameňa, ktoré vznikli zvetraním materskej horniny. Zlé sa obrábajú a väčšinou ich pokrývajú lesy.



|  |  |  |  |  |  |  |
| --- | --- | --- | --- | --- | --- | --- |
|  |  | piesočnaté, hlinitopiesočnaté |  |  |  | piesočnatohlinité |
|  |  | ílovitohlinité |  |  |  | ílovité, íly |
|  |  | hlinité |  |  |  |  |

**Domáce zadanie:** Do zošitov napíšte aké poznáte pôdne druhy a pôdne typy.